ACORDOS DE ESTABLECEMENTO E FIXACIÓN DE PREZOS PÚBLICOS
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 27/07/2020)

A Xunta de Goberno Local do Concello de Nigrán, en sesión celebrada na data 20/07/2020, e de conformidade co establecido nos artigos 47.1 e 127 do Texto Refundido da Lei Reguladora das Facendas Locais (R. D. Lex.2/2004 do 5 de marzo) e na Ordenanza Xeral de Prezos Públicos, aprobada polo Pleno da Corporación na data 29/11/2012 e publicada no B. O. P. nº 28 de data 08/02/2013, acordou, por delegación do Pleno da Corporación, aprobar o establecemento e fixación dos seguintes prezos públicos: 1º Establécese o prezo público pola realización das actividades comprendidas no Programa de “Envellecemento Activo”. 2º Estarán obrigados ó pago deste prezo público os usuarios ou beneficiarios de ditas actividades.3º A obriga de pagar o prezo público nace dende que o usuario / beneficiario se matricule ou inscriba na actividade correspondente e se inicie o exercicio da mesma, debéndose facer efectivo o importe total mediante depósito previo, a través das entidades financeiras designadas polo Concello.4º Para que poidan ser admitidas a trámite as solicitudes de matrícula ou inscrición na actividade correspondente, deberán ir acompañadas do documento que acredite o ingreso previo do importe total do prezo público en réxime de autoliquidación.5º Se por causa non imputable ó obrigado ó pago do prezo, non se realizara a actividade, o Concello procederá á devolución do importe previamente aboado. A renuncia do interesado unha vez iniciada a actividade, non dará dereito á devolución da cantidade ingresada. O desestimento do interesado, sempre que se formule expresamente antes da data de inicio da actividade, dará dereito á devolución do 75 % da contía ingresada.6º A tarifa do prezo público para as actividades levadas a cabo no exercicio 2020, será de 20 € por usuario / actividade / ano. Para exercicios sucesivos, dito importe será incrementado, anualmente, nunha porcentaxe igual ó incremento experimentado polo IPC xeral no exercicio anterior ó de realización da actividade.7º O presente acordo entrará en vigor o día seguinte ó da súa publicación no Boletín Oficial da Provincia, e permanecerá vixente en tanto non se acorde a súa modificación ou derrogación expresas.1º Establécese o pre zo público pola realización de concertos musicais, representacións teatrais e das artes escénicas en xeral, espectáculos e demais eventos de índole cultural organizados polo Concello de Nigrán 2º Estarán obrigados ó pago deste prezo público as persoas que soliciten a asistencia a ditos eventos a través da correspondente “Entrada”, en calidade de usuarios ou beneficiarios de tales actividades.3º A obriga de paga-lo prezo público nace dende que o usuario / beneficiario solicite a “Entrada” para acceder a ditos eventos, debéndose facer efectivo o importe total mediante depósito previo, a través das entidades financeiras designadas polo Concello.4º Para que poidan ser admitidas a trámite as solicitudes, deberán ir acompañadas do documento que acredite o ingreso previo do importe total do prezo público en réxime de autoliquidación. O documento da “Entrada” indicará, polo menos, a data da actuación, identificación do espectáculo ou evento e importe aboado.5º Corresponde á Concellería de Cultura, en coordinación coa Tesourería Municipal a través do servizo de Recadación, o ordenamento, funcionamento e xestión da venta das entradas.6º Se por causa non imputable ó obrigado ó pago do prezo, non se realizara o evento ou actividade, o Concello procederá, mediante Resolución da Alcaldía, á devolución do importe previamente aboado. O desestimento ou renuncia do interesado, unha vez efectuado o pago, non dará dereito á devolución da cantidade ingresada.7º A tarifa do prezo público para os eventos culturais gravados, levados a cabo no exercicio 2020, será a seguinte: A. Cando o custo directo da actuación, incluídos prezo de contratación e gastos accesorios de iluminación, son, pantallas de proxección, publicidade e outros, sexa igual ou inferior a 5.000 €: non se percibirá prezo público. B. Cando o custo directo da actuación, incluídos prezo de contratación e gastos accesorios de iluminación, son, pantallas de proxección, publicidade e outros, sexa superior a 5.000 € e non exceda os 10.000 €: 9 euros por usuario e actividade. C. Cando o custo directo da actuación, incluídos prezo de contratación e gastos accesorios de iluminación, son, pantallas de proxección, publicidade e outros, sexa superior a 10.000 €: 12 euros por usuario e actividade. Para exercicios sucesivos, ditos importes serán modificados, anualmente, nunha porcentaxe igual á variación experimentada polo IPC xeral no exercicio anterior ó de realización da actividade.8º O presente acordo entrará en vigor o día seguinte ó da súa publicación no Boletín Oficial da Provincia, e permanecerá vixente en tanto non se acorde a súa modificación ou derrogación expresas. O alcalde